গোল্ড (চলচ্চিত্র)
গোল্ড ২০২২ সালে মুক্তিপ্রাপ্ত ভারতীয় মালয়ালম ভাষার হাস্যরসাত্মক নাট্য চলচ্চিত্র, যা রচনা, সম্পাদনা এবং পরিচালনা করেছেন আলফোনসে পুথ্রেন। সুপ্রিয়া মেনন এবং লিস্টিন স্টিফেন দ্বারা প্রযোজিত এই চলচ্চিত্রটিতে কেন্দ্রীয় চরিত্রে অভিনয় করেছেন পৃথ্বীরাজ সুকুমারন এবং নয়নতারা। এছাড়াও পার্শ্ব চরিত্রে অভিনয় করেছেন আজমল আমির, শবরীশ বর্মা, কৃষ্ণ শঙ্কর এবং চেম্বান বিনোদ জোস। চলচ্চিত্রটির সঙ্গীত পরিচালনা করেছেন রাজেশ মুরুগেসান এবং চলচ্চিত্রটির চিত্রগ্রহণ পরিচালনা করেছেন আনেন্দ সি. চন্দ্রন ও বিশ্বজিৎ ওদুক্কাথিল।